לו דיאמונד פיליפס

לו דיאמונד פיליפס (באנגלית: Lou Diamond Phillips; נולד ב-17 בפברואר 1962) הוא שחקן קולנוע, טלוויזיה ותיאטרון אמריקאי. התפרסם בסרטים "אומץ תחת אש", " אקדוחנים צעירים", " אקדוחנים צעירים 2" ו "לסניור באהבה" עליו הועמד לפרס גלובוס הזהב. נולד בשם לו דיאמונד האפהארץ' בבסיס הצבאי הימי סאביק בייק שבפיליפינים לקצין בצי האמריקאי. אביו היה אמריקאי ממוצא סקוטי, אירי וצ'רוקי ואמו הייתה פיליפינית ממוצא ספרדי, סיני ויפני. לו נקרא על שמו של גיבור המלחמה האמריקאי לו דיאמונד, אומץ בגיל קטן ושינה בהתאם את שם משפחתו לפיליפס. גדל בטקסס וסיים את לימודיו בהצטיינות מ"אוניברסיטת טקסס בארלינגטון" עם תואר בדרמה. פיליפס פרץ בשנת 1987 בדרמה המוזיקלית הביוגרפית "לה במבה" בתפקיד זמר הרוק אנד רול ריצ'י ואלנס. ב-1988 זכה בפרס אינדפנדנט ספיריט והועמד לפרס גלובוס הזהב על הופעתו בדרמת החינוך "לסניור באהבה", בה שיחק בתפקיד תלמיד היספני נוקשה בשם אנג'ל גוזמן. בנוסף שיחק במערבון המצליח " אקדוחנים צעירים" בתור הפושע המקסיקני חוזה צ'אבז ובסרט ההמשך המוצלח שיצא שנתיים לאחר מכן " אקדוחנים צעירים 2". ב-1996 הופיע פיליפס בדרמה הצבאית "אומץ תחת אש" בתור סמל ג'ון מונפירז אותו חוקר קולונל סרלינג (דנזל וושינגטון) בחשד לרצח קפטנית הקומנדו האמריקאית קארן וולדן (מג ראיין) במהלך פעולת חילוץ במלחמת המפרץ. ב-1998 שיחק לצידו של מארק וולברג בקומדיית הפשע "ביג היט" בתפקיד המתנקש סיסקו. ב-1999 שיחק בדרמת כותלי הכלא "ארמון של סורגים" בתור סוכן מחלק הסמים רוי נוקס ובסרט האימה " עטלפים". בשנת 2000 הופיע בהפקת האימה הבדיונית "סופרנובה" לה היה שותף פרנסיס פורד קופולה. ב-2003 שיחק בקומדיית האקשן "רצח סטייל הוליווד" בתור השוטר הסמוי המחופש לפרוצה וונדה. ב-2008 שיחק בחלק השני של סרטו של סטיבן סודרברג "צ'ה" וגילם את סגן גנרל הצבא הבוליביאני הקומוניסטי מריו מונחה. ב-2001 קיבל פיליפס תפקיד ראשי בסדרת האימה "נהר הזאבים". ב-2002 השתתף כשחקן אורח בשני פרקים בסדרת הפעולה המפורסמת "24". ב-2005 הופיע במיני סדרת המדע בדיוני שכתב והפיק בריאן סינגר "המשולש" בתור המלח מנו פלומה, הניצול היחידי מתאונת האוניות המסתורית במשולש ברמודה. במהלך חמש שנים הופיע פיליפס בתשעה פרקים בסדרת המתח "מספ7ים" בתור צלף ה־FBI איאן אדגרטון. ב-2009 שיחק בסדרת המדע בדיוני "סטארגייט יוניברס" בתפקיד קולונל דייוויד טלפורד, האיש שנבחר להוביל של קובצת איקרוס. פיליפס שיחק פעם אחת בלבד במחזה בברודוויי, "המלך ואני" בתפקיד המלך, על ההופעה זכה פיליפס בפרס התיאטרון העולמי והועמד לפרס הטוני. פיליפס היה נשוי במשך שלוש שנים לבמאית ג'ולי סייפר, איתה עבד בשלושה סרטים. הזוג התגרש לאחר שזו רצתה לחיות עם המוזיקאית מליסה אתרידג'. לאחר מכן התארס לשחקנית מועמדת פרס האוסקר ג'ניפר טילי, אך לא נישא לה. בשנת 1994 התחתן בפעם השנייה, עם הדוגמנית קלי פרסטון, לזוג נולדו שתי בנות . פיליפס ופרסטון נפרדו בשנת 2004 והתגרשו בפועל ב-2007. פיליפס נישא לאשתו השלישית המאפרת יאוון בוייסמיר ב-2007, חודשיים לאחר חתונתם נולדה בתם של השניים. בשנת 2006 נעצר פיליפס בביתו שבלוס אנג'לס בעוון אלימות במשפחה, את התלונה הגישה חברתו יאוון בוייסמיר. בית המשפט גזר על פיליפס שלוש שנות מאסר על תנאי ו-200 שעות עבודה עבור הקהילה. פיליפס הוא שחקן חובב פוקר מאז היותו סטודנט, בשנת 2009 השתתף בסבב הפוקר העולמי שבלאס וגאס, בתחרות טקסס הולדם וסיים במקום ה-186. לה במבה (1987) לסניור באהבה (1988) אקדוחנים צעירים (1988) פשע מבולגן (1989) עריקים (1989) אקדוחנים צעירים 2 (1990) מופע של כוח (1990) הכוח הראשון (1990) הרוח האפלה (1991) צדק קיצוני (1993) מגע מסוכן (1994) עיר הסו (1994) שדרה (1994) הקעקוע של טרזה (1994) אומץ תחת אש (1996) ביג היט (1997) עוד יום בגן עדן (1998) ארמון של סורגים (1999) עטלפים (1999) דרך טובה יותר למות (2000) סופרנובה (2000) כביש 666 (2001) אבסולון (2002) גיבור מקומי (2002) שגעון הרייב (2002) רצח סטייל הוליווד (2003) טביעות אצבעות (2006) נקודת סיום (2007) צ'ה: חלק שני (2008) מחיר המוות (2008) Filly Brown ‏(2012) בית הבראה (2013) Sequoia ‏(2014) Sky ‏(2015) The Night Stalker‏ (2016) Avenge The Crows‏ (2017) Cop and a Half: New Recruit‏ (2017) קווסט (2017) Adverse ‏(2020) מי בא לחג? (2022) קונסטנטין: בית המסתורין (2022) - דיבוב Get Fast‏ (TBA) Wolf Lake‏ (2001) Night Visions‏ (2001) 24 (2002) המשולש (2002) מספ7ים (2005–2010) סטארגייט יוניברס (2009–2011) לונגמייר (2017-2012) החווה (2017) הכי גרועים שיש (2017) גוליית (2018) NCIS: ניו אורלינס (2018) הבן האובד (2019-הווה) טרסה: בין שני עולמות (2021) - דיבוב משלחת חיפוש (2022) זינוק לאתמול (אנ') (2023) מדיה וקבצים בנושא לו דיאמונד פיליפס בוויקישיתוף לו דיאמונד פיליפס, ברשת החברתית אקס (טוויטר) לו דיאמונד פיליפס, במסד הנתונים הקולנועיים IMDb (באנגלית) לו דיאמונד פיליפס, באתר AllMovie (באנגלית) לו דיאמונד פיליפס, באתר Rotten Tomatoes (באנגלית) לו דיאמונד פיליפס, במסד הנתונים הקולנועיים KinoPoisk (ברוסית) לו דיאמונד פיליפס, באתר AllMusic (באנגלית) לו דיאמונד פיליפס, באתר MusicBrainz (באנגלית) לו דיאמונד פיליפס, באתר Discogs (באנגלית) מאיר שניצר, סרטים חדשים - פרח (או פרח') בגני, חדשות, 17 בדצמבר 1987 עכבר העיר, מספ7ים עונה 2, באתר הארץ, 31 באוגוסט 2006